**TUŽNI RIBOLOV**

Jutros me tata poveo u ribolov. Bio sam sretan! Uživao sam u vožnji našim malim bijelim brodom. Lijepo smo razgovarali. Divili smo se našem čistom moru i otocima u blizini.

A onda je tata usporio vožnju. Bio je jako zabrinut. I ja sam se zabrinuo. Na površini mora pojavila se velika crna mrlja. Stigla je i do nas. Naš lijepi bijeli brodić postao je prljav i crn. Nisam više bio sretan. Bio sam uplašen. Tata mi je objasnio da je ta mrlja nafta koja se preko noći izlila iz tankera. Mnogo će riba i životinja u moru zbog toga uginuti. Obala će biti masna i ružna.

Vratili smo se kući, a ja sam cijeli dan bio tužan.

ODGOVORI NA PITANJA.

1. Kamo je tata poveo dječaka?

2. Kako se dječak osjećao tada?

3. Kakve je boje bio njihov brod?

4. Zašto je tata bio zabrinut?

5. Kako je kasnije izgledao njihov brod?

6. Što se izlilo iz tankera?

7. Što će biti s ribama u moru?

8. Kako se dječak osjećao kasnije?